KOMMISSIONENS BESLUTNING af 7. maj 1997 om mærkning og anvendelse af svinekød i henhold til artikel 9 i Rådets direktiv 80/217/EØF for Belgiens vedkommende (EØS-relevant tekst) (97/294/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 80/217/EØF af 22. januar 1980 om fællesskabsforanstaltninger til kontrol mod klassisk svinepest (1), senest ændret ved beslutning 93/384/EØF (2), særlig artikel 9, stk. 6, litra g), og

ud fra følgende betragtninger:

I februar 1997 anmeldte de nederlandske veterinærmyndigheder udbrud af klassisk svinepest i Nederlandene;

i overensstemmelse med artikel 9, stk. 1, i direktiv 80/217/EØF blev der straks oprettet et overvågningsområde omkring de angrebne bedrifter;

overvågningsområderne for udbrud, der blev bekræftet i Soerendonk og Baarle Nassau i april, blev oprettet i samarbejde med de belgiske veterinærmyndigheder, da overvågningsområderne indbefatter en del af Belgiens område;

alle svinebedrifter i den del af overvågningsområdet, der dækker en del af Belgiens område, er blevet undergivet dyrlægekontrol en gang om ugen; under denne kontrol indsamles der prøver til laboratorieundersøgelse, hvis det findes nødvendigt; der er ikke fundet bevis for klassisk svinepest i området;

i Rådets direktiv 64/433/EØF af 26. juni 1964 om sundhedsmæssige betingelser for produktion og afsætning af fersk kød (3), senest ændret ved direktiv 95/23/EF (4), er der fastsat bestemmelser om anvendelsen af et sundhedsmærke på fersk kød;

Belgien har anmodet om, at der indføres en særordning for mærkning og anvendelse af kød fra svin, der stammer fra bedrifter i et oprettet overvågningsområde, og som er slagtet efter særlig tilladelse fra myndighederne;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

1. Uden at det i øvrigt berører bestemmelserne i direktiv 80/217/EØF, særlig artikel 9, stk. 6, bemyndiges Belgien til at anvende det mærke, der er omhandlet i artikel 3, stk. 1, litra A e), i direktiv 64/433/EØF, på kød fra svin, der stammer fra bedrifter i et overvågningsområde i Belgien, der er blevet oprettet i overensstemmelse med artikel 9, stk. 1, i direktiv 80/217/EØF, på følgende betingelser:

a) de pågældende svin skal stamme fra en bedrift, for hvis vedkommende der efter den epidemiologiske undersøgelse ikke har været konstateret kontakt med en smitteramt bedrift

b) de pågældende svin skal stamme fra en bedrift, som i en periode på mindst tre uger har været under dyrlægekontrol en gang om ugen; kontrollen har omfattet alle svin på bedriften

c) der har for de pågældende svin været anvendt beskyttelsesforanstaltninger, som blev indført i henhold til artikel 9, stk. 6, litra f) og g), i direktiv 80/217/EØF

d) de pågældende svin skal være omfattet af et program for overvågning af kropstemperatur og klinisk undersøgelse, programmet gennemføres som anført i bilag I

e) de pågældende svin skal være slagtet senest tolv timer efter ankomsten til slagteriet.

2. Belgien sørger for, at der udfærdiges et certifikat som anført i bilag II for det i stk. 1 nævnte kød.

Artikel 2

Svinekød, der opfylder betingelserne i artikel 1, stk. 1, og som bringes i handelen inden for Fællesskabet, skal være ledsaget af det i artikel 1, stk. 2, nævnte certifikat.

Artikel 3

Belgien sørger for, at de slagterier, der er udpeget til at modtage de i artikel 1, stk. 1, nævnte svin, ikke samme dag får tilført andre slagtesvin.

Artikel 4

Belgien forsyner de øvrige medlemsstater og Kommissionen med følgende:

a) navnet og adressen på de slagterier, der er udpeget til at modtage de slagtesvin, som er nævnt i artikel 1, stk. 1

b) en månedlig rapport med oplysninger om:

- hvilket område bestemmelserne i artikel 1 gælder for

- hvor mange svin der er blevet slagtet på de udpegede slagterier

- hvilket identifikationssystem og hvilken kontrol ved flytning, jf. artikel 9, stk. 6, litra f), nr. i), i direktiv 80/217/EØF, der anvendes for slagtesvin.

- hvilke instrukser der er givet for anvendelsen af programmet for overvågning af kropstemperatur, jf. bilag I.

Artikel 5

Denne beslutning anvendes indtil den 1. juli 1997.

Artikel 6

Denne beslutning er rettet til medlemsstaterne.

Udfærdiget i Bruxelles, den 7. maj 1997.

På Kommissionens vegne

Franz FISCHLER

Medlem af Kommissionen

(1) EFT nr. L 47 af 21. 2. 1980, s. 11.

(2) EFT nr. L 166 af 8. 7. 1993, s. 34.

(3) EFT nr. 121 af 29. 7. 1964, s. 2012/64.

(4) EFT nr. L 243 af 11. 10. 1995, s. 7.

BILAG I

OVERVÅGNING AF KROPSTEMPERATUR

Det program for overvågning af kropstemperatur og klinisk undersøgelse, der er nævnt i artikel 1, stk. 1, litra d), skal omfatte nedenstående:

1. Inden for de sidste 24 timer før pålæsning af en sending svin til slagtning skal de officielle veterinærmyndigheder sikre sig, at kropstemperaturen hos et antal svin i sendingen overvåges ved indføring af et termometer i rectum. Det antal svin, hvis temperatur skal overvåges, er som følger:

>TABELPOSITION>

Følgende oplysninger skal på undersøgelsestidspunktet noteres for hvert svin på en tavle udstedt af veterinærmyndighederne: øremærkets nummer, undersøgelsestidspunkt og temperatur.

I tilfælde, hvor undersøgelsen viser en temperatur på 40° C eller derover, skal embedsdyrlægen straks underrettes. Embedsdyrlægen skal iværksætte en sygdomsefterforskning under iagttagelse af bestemmelserne i artikel 4 i Rådets direktiv 80/217/EØF om fællesskabsforanstaltninger til kontrol med klassisk svinepest.

2. Kort (0 til 3 timer) før pålæsningen af en sending undersøgt som beskrevet i punkt 1 skal der foretages en klinisk undersøgelse af en officiel dyrlæge, der er udpeget af veterinærmyndighederne.

3. Ved pålæsningen af en sending undersøgt som beskrevet i punkt 1 og 2 skal embedsdyrlægen udstede en sundhedserklæring, som skal ledsage sendingen til det udpegede slagteri.

4. På det udpegede slagteri skal den officielle dyrlæge, som foretager det levende syn, have forelagt resultaterne af temperaturovervågningen.

BILAG II

>START GRAFIK>

CERTIFIKAT

for fersk kød som nævnt i artikel 1, stk. 1, i Kommissionens beslutning 97/294/EF

Nr. (1): Afsendelsessted: Ministerium: Myndighed: I. Kødets identifikation

Kød af svin

Stykkernes art: Antal stykker eller kolli: Nettovægt: II. Kødets oprindelse

Det autoriserede slagteris adresse og veterinære autorisationsnummer:

III. Kødets forsendelse

Kødet afsendes

fra: (afsendelsessted)

til: (bestemmelsessted)

med følgende transportmiddel (2): Modtagers navn og adresse: (1) Løbenummer, der tildeles af embedsdyrlægen.

(2) For jernbanevogne og lastbiler anføres registreringsnummeret og for skibe navnet samt eventuelt nummeret på containeren.

IV. Erklæring om kødets egnethed til menneskeføde

Undertegnede embedsdyrlæge attesterer, at ovennævnte kød, for så vidt angår produktion og kontrol, er tilvejebragt i overensstemmelse med Rådets direktiv 64/433/EØF og er i overensstemmelse med beslutning 97/294/EF om mærkning og anvendelse af svinekød i henhold til artikel 9 i direktiv 80/217/EØF.

Udfærdiget i , den (embedsdyrlægens navn og underskrift)

>SLUT GRAFIK>